༄༅།།ཟླ་འདིའི་སྤྱི་ཚེས་༡ནས་༣བར་བཞུགས་སྒར་རྡ་ས་ཐེག་ཆེན་ཆོས་གླིང་གཙུག་ལག་ཁང་དུ་ཏཱ་ལའི་བླ་མ་ཐེབས་རྩས་གོ་སྒྲིག་འོགསྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དང་རྒྱ་རིགས་ཚན་རིག་པའི་དབར་ཚད་རྡུལ་དངོས་ཁམས་དང་འབྲེལ་བའི་བགྲོ་གླེང་ཉིན་གྲངས་གསུམ་རིང་གནང་ཡོད་པ་ལྟར།ཉིན་དང་པོའི་སྔ་དྲོ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དབུ་བཞུགས་ཀྱིས་འདུས་རྡུལ་ཕྲ་མོའི་རྣམ་འགྱུར་ཐད་ལ་བརྟག་དཔྱད་ཞིབ་འཇུག་མཁན་དང་།རྫས་སྦྱོར་རིག་པའི་ཐོག་ནོ་སྦེལ་གཟེངས་རྟགས་བཞེས་མཁན་ཐེ་ཝན་གྱི་མི་རིགས་ཐོག་མ་སློབ་དཔོན་ཆེན་མོ་ལི་ཡོན་ཀྲིག་དང་།ཐེ་ཝན་ཨེ་ཀེ་ཌེ་མི་ཡ་སི་ནི་ཀའི་གཙུག་ལག་སློབ་གཉེར་ཁང་གི་མཁས་པ་འབུམ་རམས་པ་ལི་ཧྲི་ཁྲང་།ཐའེ་ཝན་ཨེ་ཀེ་ཌེ་མི་ཡ་སི་ནི་ཀའི་གཙུག་ལག་སློབ་གཉེར་ཁང་གི་དངོས་ཁམས་སྡེ་ཚན་གྱི་ཞིབ་འཇུག་པ་འབུམ་རམས་པ་ཁྲིན་ཆི་ཏུང་།ཐེ་ཝན་རྒྱལ་ཡོངས་ཁྲིན་ཀོང་གཙུག་ལག་སློབ་ཆེན་གྱི་དངོས་ཁམས་རིག་པའི་སྡེ་ཚན་གྱི་སློབ་དཔོན་ཆེན་མོ་དང་།རྒྱལ་ཡོངས་རྣམ་གཞག་ཚན་རིག་ལྟེ་གནས་ཁང་གི་ཚན་རིག་པ་གཙོ་བོ་འབུམ་རམས་པ་ཁྲིན་ཡུ་ནན།ཨ་རིའི་གྲོང་ཁྱེར་ནིའུ་ཡོག་ཏུ་རྟེན་གཞི་བྱས་པའི་རེན་སེ་ལར་པོ་ལི་ཊེག་ནི་ཀ་ལྟེ་གནས་ཁང་གི་མ་འོང་བྱང་བུ་སྐར་ཚོམ་དང་དངོས་ཁམས་རིག་པའི་སྡེ་ཚན་གྱི་སློབ་དཔོན་ཆེན་མོའི་ཚོགས་གཙོ་འབུམ་རམས་པ་ལིན་ཧྲན་ཡུགཐེ་ཝན་ཨེ་ཀེ་ཌེ་མི་ཡ་སི་ནི་ཀའི་གཙུག་ལག་སློབ་གཉེར་ཁང་གི་ངེས་སྟོན་པ་འབུམ་རམས་པ་ལི་ཏིན་གོཐེ་ཝན་ཨེ་ཀེ་ཌེ་མི་ཡ་སི་ནི་ཀའི་གཙུག་ལག་སློབ་ཆེན་གྱི་དངོས་ཁམས་རིག་པའི་སྡེ་ཚན་དུ་ཕུལ་བྱུང་ཉམས་ཞིབ་པའི་ཕྱག་ལས་གནང་མཁན་སློབ་དཔོན་ཆེན་མོ་ཝུ་མའོ་ཁུའེ།གི་དངོས་ཁམས་རིག་པའི་སློབ་དཔོན་ཆེན་མོ་དང་།ཨ་རིའི་དངོས་ཁམས་ཚོགས་པའི་ཚོགས་མི་ཡང་ཡིན་པ་སློབ་དཔོན་ཆེན་མོ་ཨལ་བྷཊ་ཀྲང་མེ་ཧྤུའུ།ཨེ་ཤི་ཡ་པེ་སི་ཧྥི་ཀི་སྐུལ་རྫས་རྐྱེན་འགྱུར་ཚོགས་པའི་ཚོགས་གཙོ་སློབ་དཔོན་ཆེན་མོ་མོ་ཀྲུང་ཡོན་བཅས་གཙོས་པའི་ཐའེ་ཝན་གྱི་ཚད་རྡུལ་དངོས་ཁམས་རིག་པའི་ཚན་རིག་པ་དང་ཉམས་ཞིབ་པ།གཙུག་ལག་སློབ་དཔོན་སོགས་ཁྱོན་རྒྱ་རིགས་མི་གྲངས་ལྔ་བཅུ་དང་།རྣམ་གྲྭ་མཁན་པོ་ཁྲོམ་ཐོག་རིན་པོ་ཆེ་མཆོག་དང་།༸སྐུའི་གསུང་སྒྱུར་གླང་རི་བ་ཐུབ་བསྟན་སྦྱིན་པ་ལགས།རྡ་ས་བོད་ཀྱི་དཔེ་མཛོད་ཁང་གི་འགན་འཛིན་དགེ་བཤེས་ལྷག་རྡོར་ལགས།དེ་བཞིན་དབུས་སྨན་རྩིས་ཁང་དང་།རིག་ལམ་སློབ་གཉེར་ཁང་།ས་རཱ་མཐོ་སློབ།བོད་ཀྱི་དཔེ་མཛོད་ཁང་།གཏོང་ལེན་བཅས་སོགས་ནས་ཚོགས་བཅར་བ་མི་གྲངས་༡༨༦གཞན་ཡང་ཟུར་ཉན་དུ་བོད་མི་སེར་སྐྱ་ཕོ་མོ་བཅས་ཁྱོན་མི་གྲངས་༣༠༠ཙམ་ཚང་འཛོམས་ཐོག་ཉིན་གསུམ་རིང་གི་བགྲོ་གླེང་དེ་གནང་ཡོད་པ་རེད།